L-NGO Moviment Graffitti ħabbret, f'post fuq Facebook, li ll-Qorti iddeċidiet dwar l-appell li għamlet l-NGO stess kontra l-permess li ħareġ għall-Waterpolo Pitch u ristorant f'nofs il-Bajja ta' Wied il-Għajn. Moviment Graffitti qal li l-Qorti qalet li hemmhekk mhix żona fejn jista' jsir dan it-tip ta' żvilupp u għalhekk ħassret il-permess. Ġie spjegat li kieku sar, l-iżvilupp kien se jinvolvi skavar estensiv ta' qiegħ il-baħar u dredging, u kien se jillimita l-aċċess u t-tgawdija tal-kosta mill-pubbliku u joħloq ħafna inkonvenjent bil-kummerċjalizzazzjoni ta' żona residenzjali. Bħalissa għaddejja battalja oħra mill-NGO Moviment Graffitti u mir-Residenti ta' Wied il-Għajn hekk kif qed jopponu l-pjanijiet tal-jott marina f'Wied il-Għajn, Ir-residenti qed jisħqu li minkejja li l-Pjan Lokali ta' 15-il sena ilu jsemmi jott marina, il-gvern m'huwiex marbut li jimplimenta proġett li se jkun ta' ħsara kbira fuq il-kwalità tal-ħajja u l-ambjent. Huma qed jitolbu lil Trasport Malta biex tirtira minnufih it-tender għall-jott marina u tikkanċella definittivament il-pjanijiet għall-lokalità. Erba' kumpaniji tefgħu l-offerta tagħhom għall-kuntratt biex tinbena l-jott marina f'Wied il-Għajn. Dan ħareġ minn tweġiba li ta' fil-Parlament il-Ministru għat-Trasport Ian Borg, għall-mistoqsija parlamentari tad-deputat nazzjonalista Chris Said. Il-Ministru qal li l-erba' bidders huma Harbour Management JV, Scala Marina JV, G and P Borg Ltd u Bonnici Bros Services Ltd. Qal ukoll li tnejn minn l-erba' bidders huma Joint Venture. Harbour Management JV hi magħmula mill-kumpanija MCS S.r.l, l-inġinier Stefano Puppo, il-perit Marcofilippo Alborno, il-ġeologu Marco Abbo u Onepage Teknoloji ve Turizm Yatirimleri A.S. u Iven Insaat Marina Yatirimleri ve Ticaret A.S. Filwaqt li l-joint venture ta' Scala Marina JV tinkludi lil Marina Di Valletta Ltd, Naipaul Developments Ltd, V&C Contractors Ltd, Bitmac Limited u Schembri Barbros Ltd. 4 kumpaniji jitfgħu l-offerta għall-bini tal-marina f'Wied il-Għajn Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61b34b83d0d62_rand.td-a-rec-img{text-align:left}.td_uid_3_61b34b83d0d62_rand.td-a-rec-img img{margin:0 auto 0 0}